Fjármálafyrirtæki , verðbréfafyrirtæki og tryggingafélög bera fjársýsluskatt . Opinberar stofnanir sem hafa lögbundið hlutverk og eru að fullu í eigu opinberra aðila eru undanþegnar skattskyldu , þó að frátöldum Íbúðalánasjóði . Frá og með álagningu árið 2021 er Íbúðalánasjóður undanþeginn gjaldskyldu til fjársýsluskatts . Skattskyldir aðilar til fjársýsluskatts skulu ótilkvaddir og ekki síðar en átta dögum áður en starfsemi hefst , tilkynna atvinnurekstur sinn eða starfsemi til skráningar hjá ríkisskattstjóra . Stofn til fjársýsluskatts eru allar tegundir launa og þóknana , nema eftirlauna - og lífeyrisgreiðslur og greiðslur vegna fæðingarorlofs . Skatturinn er 5,50% á tekjuárinu 2020 .